Document ID: /fineweb-2-swissfilter-quality_10-filterrobots/filtered/02823.jsonl.gz/75

Pitanja i odgovori
Zašto je uveden prozor za bebe?
Cilj i svrha prozora za bebe je ponuditi pomoć u teškim situacijama, kako bi se spriječilo ostavljanje djece na ulici i njihovo usmrćivanje. U slučaju ostavljanja djece na ulici i njihovog usmrćivanja majka u svojoj teškoj situaciji čini i nešto što je kažnjivo (zatvor). U slučaju ostavljanja djeteta u prozoru za bebe to nije slučaj.
Koliko dugo mogu tražiti da mi se beba vrati i koje dokaze moram predati da potvrdim da sam majka/otac?
Beba se može tražiti natrag sve do provedbe posvojenja. Taj rok traje najmanje godinu dana. Najbolje bi bilo da se roditelji jave Centru za skrbništvu Einsiedeln
(Tel. 055 418 42 24). Centar je naložio provedbu DNA analize kako bi bilo sigurno da dijete ne traže krive osobe.
Koju pomoć pruža Švicarska pomoć za majku i dijete (SHMK)?
SHMK je općekorisna i neovisna zaklada, s certifikatom zaklade ZEWO, potpuno usmjerena na savjetovanje i pomoć majkama u teškim situacijama. Ženama, parovima i obiteljima koji su zbog trudnoće ili rođenja djeteta zapali u tešku situaciju, pruža financijsku, materijalnu, pravnu i psihološku pomoć. Posreduje adrese drugih stručnjaka, dječjih jaslica, udruga žena koje čuvaju djecu i praćenog stanovanja. Pomoć zaklade besplatna je i ne vraća se. SHMK pomaže roditeljima oko vraćanja napuštene bebe i pomaže u ostvarenju uspješnog života s djetetom.
Koliki je iznos financijske pomoći koju zaklada SHMK pruža u pojedinom slučaju?
To ovisi o individualnoj životnoj situaciji. SHMK pruža stručnu pomoć, a pod određenim okolnostima pokriva i sve troškove koje izaziva dijete.
Ostaju li upiti koji se šalju na SHMK anonimni?
Da, anonimnost je zajamčena. U sklopu pružanja materijalne ili financijske pomoć identitet tražitelja pomoći mora biti poznat; eventualno se traži predaja dodatne dokumentacije. Savjetnice i savjetnici Švicarske pomoći za majku i dijete dužni su poštovati obvezu šutnje.
Je li prozor za bebe legalan?
Da, prozor za bebe je legalan. Sprječava ostavljanje beba na cesti i usmrćivanje. Spašava, dakle, živote. Tko stavi bebu u prozorčić za bebe, ne čini kažnjivo djelo. Beba je na sigurnom i dobiva izvanrednu skrb.
Postoje pravnice i pravnici koji kritiziraju prozor za bebe jer omogućuje davanje bebe anonimno u dobre ruke. Posljedica toga je mogućnost da dijete nikada ne sazna tko su mu biološki roditelji i da cijeli život zbog toga pati. Zaključiti na temelju toga da prozor za bebe nije legalan, nije dobro. Treba prvo preživjeti, da bi se kasnije moglo razmišljati o svojem biološkom podrijetlu.
Preporučujemo majkama i roditeljima da se jave zakladi Švicarska pomoć za majku i dijete (besplatni telefon 0800 811 100). U povjerljivom razgovoru tamo možete dobiti potreban savjet i pomoć kako bi život s djetetom bio uspješan.
Također preporučujemo da uz bebu priložite pismo sa što više informacija o okolnostima ostavljanja u prozoru za bebe ili da se javite Službi za skrbništvo Einsiedeln (tel. 055 418 42 24) i da se suglasite s posvojenjem.